stanford-oval/wikipedia huggingface dataset:
טראונשטיין

ערך זה עוסק בהר באוסטריה. אם התכוונתם לעיר בבוואריה, ראו .
| --- | --- |

 מידע כללי
 גובה:  1691 מטר מעל פני הים
 מדינה:  אוסטריה 
 מיקום:  מחוז גמונדן, אוסטריה עילית
 רכס הרים:  טרום האלפים של אוסטריה עילית 
 קואורדינטות:  47°52′25″N 13°50′26″E﻿ / ﻿47.87361°N 13.84056°E﻿ / 47.87361; 13.84056
  (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהטראונשטיין(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.טראונשטיין(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגטראונשטיין(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגטראונשטיין
 
הטראונשטיין (בגרמנית: Traunstein), הוא ההר הגבוה ברכס ההרים שבגדה המזרחית של אגם טראונזה, שעל שמו נקרא ההר. גובה פסגת ההר 1,691 מעל גובה פני הים.
בגלל מיקומו בסמיכות לאגם, וצלעותיו התלולות ההר נראה למרחוק ומהווה מוטיב צילומי נפוץ. לעיתים מכונה ההר "השומר של זאלצקמרגוט" בגלל צלליתו הגדולה הנראית כמגינה על העיר.
החל מ-2007, בעקבות מפולות סלעים ואדמה מן ההר על הגראבן גשליף הסמוך לו, פונו כ-55 בתים מן היישוב, והושקעו משאבים רבים כדי למנוע מפולות נוספות.
ברהבם BT62

| --- | --- |

Brabham BT62
 מאפיינים כלליים
 יצרן:  Brabham Automotive (אנ')
 שנות ייצור:  2018 – הווה
 הרכבה:  אוסטרליה אוסטרליה
 סיווג:  מכונית מרוץ המיועדת לימי מסלול (Track day (אנ'))
 מרכב:  Rear mid-engine, rear-wheel-drive layout (אנ')
 אורך:  4,460 מ"מ
 רוחב:  1,950 מ"מ
 גובה:  1,200 מ"מ
 משקל:  972 ק"ג (ריק)
 בסיס גלגלים:  2,695 מ"מ
 מפרט טכני
 מנוע:  V8 צילינדרים, 5,387 סמ"ק המפיק 710 כ"ס ב-7,400 סל"ד, יחס דחיסה 9.3:1
 הילוכים:  תמסורת ידנית - 6 מהירויות תוצרת הולינגר (holinger) מסוג Sequential manual transmission (אנ')
 מהירות מרבית:  340 קמ"ש
ברהבם BT62 (באנגלית: Brabham BT62) היא מכונית מרוץ המיועדת לימי מסלול (Track day (אנ')), ומוגדרת כמכונית ספורט בעלת תכונות של מכונית על המיוצרת על ידי יצרנית הרכב האנגלו-אוסטרלית ברבהאם אוטומוטיב אשר מיוצרת משנת 2018 בעיר אדלייד במדינת אוסטרליה הדרומית באוסטרליה.
תהליך רישוי

למרות שדגם ה"ברהבם BT62" במתכונתו הסטנדרטית אינה חוקי בכבישים, היצרנית מציעה הסבה חוקית לדרכים ללקוחותיה באמצעות תהליך ההמרה והרישום המתבצע בבריטניה לאחר שעבר IVA ("Independent Vehicle Assessment" הערכת רכב עצמאית).
כביכול, קונים בינלאומיים יוכלו עדיין לבצע את ההליך ויוכלו לנהוג במכונית במדינות אחרות על ידי כך שהמכונית תועבר חזרה לבריטניה אחת ל -12 חודשים ליצרן לשירות שנתי כדי לעמוד בתנאי חוקי הרישום. עלויות המשלוח של המכונית יהיו על חשבון היצרן בכל ביקור.
ממאפייני "ברהבם BT62"

דגם "ברהבם BT62" הוצג בסוף שנת 2018. מיועד ייצור של 70 מכוניות בלבד, לכבוד מורשת 70 שנות החברה במרוצים.
דגם "ברהבם BT62" ערך את הופעת הבכורה במרוץ "אל תוך הלילה" (Into the Night), במסלול "Brands Hatch" (אנ') והתחרה באליפות סיבולת הבוקר של "Britcar" (אנ') ב-9 וה-10 בנובמבר שנת 2018. ב-21 באוקטובר הוכרז כי דייוויד ברבהאם ("David Brabham" (אנ')) וויל פאוול ינהגו את המכונית במרוצים.
שלדה - מכונה "ארכיטקטורה מתכתית צינורית" והגוף כולל לוחות גוף מסיבי פחמן קלים, כמו גם מעטפת גלגלים מפחמן, כדי לתת למכונית משקל יבש של 972 ק"ג.
גוף הדגם בנוי מפולימר מחוזק בסיבי פחמן ("Carbon fiber reinforced polymer" (אנ')).
2 דלתות.
2 נוסעים.
מנוע מרכזי-אחורי V8 צילינדר מסוג "Naturally aspirated engine" (אנ') המאופיין כמנוע בעירה פנימית בו צריכת החמצן תלויה אך ורק בלחץ האטמוספירי ואינה מסתמכת על אינדוקציה בכפייה דרך מגדש טורבו או מגדש-על (את זהות יצרן המנוע החברה לא חשפה).
סוג הנעה: הנעה אחורית.
הילוכים הנשלטים בהגה
בלמים: בלמי דיסק פחמן משולב בפחמן, כאשר רפידות פחמן מופעלות על ידי שש בוכנות הפועלות על רוטורי פחמן.
הגלגלים הם יחידות נעילה מרכזיות בגודל 18 אינץ' ועטופות בצמיגי מרוץ של מישלן.
לוח מחוונים בנוי מסיבי פחמן.
תיבת דוושות מתכווננת.
גלגל הגה נשלף עשוי מסיבי פחמן.
בתא הנהג מטף כיבוי.
יחס כוח / משקל : 653 כ"ס ל-1,000 ק"ג.
מחיר היחידה: 1,200,000 לירה שטרלינג.
תאוצה בין 0–100 קמ"ש היא 2.8 שניות.
תמונות

"ברהבם BT62"
"ברהבם BT62"
"ברהבם BT62"
"ברהבם BT62"
"ברהבם BT62"
"ברהבם BT62"
"ברהבם BT62"
ראו גם

מכונית-על
הערות שוליים

↑  היצרנית Brabham Automotive motorauthority.com/news/1115390_brabham-automotive-launched-by-jack-brabhams-son
↑  תמסורות holinger holinger.de/service
↑  "ברהבם BT62" - מבט ראשון motortrend.com/news/brabham-bt62-first-look
↑  "ברהבם BT62" מכונית העל שערכה מעל 1 מיליון דולר חולמת לקחת חלק במרוץ 24 השעות של לה מאן autoweek.com/article/supercars/here-brabham-bt62-1-million-plus-track-machine
↑  כיצד תהיה "ברהבם BT62" חוקית לנסיעות בדרכים jalopnik.com/hell-yes-you-can-make-your-brabham-bt62-road-legal
↑  "ברהבם BT62" carmagazine.co.uk/car-news/first-official-pictures/brabham/brabham-bt62-pictures-specs-performance-release-date-and-uk-price
↑  "ברהבם BT62" (צרפתית) automobile-magazine.fr/toute-l-actualite/article/23781-brabham-revient-en-piste-avec-une-supercar-la-bt62
↑  מאמר: Goodyear ו- Brabham Automotive מכריזים על שותפות גלובלית britcar-endurance.com/newsRead
↑  "ברהבם BT62" topgear.com/car-news/supercars/brabham-bt62-ps12m-700bhp-track-only-supercar
קרן יער

ערך זה עוסק בכלי נשיפה ממתכת. אם התכוונתם למשמעויות נוספות, ראו .
| --- | --- |

 
 סיווג:  אירופוניים
 קבוצה:  כלי נשיפה
 מנעד
 
 מנעד קרן היער במפתח סול, הוא מדו, שנמצא
קרן יער (או קרן צרפתית או בפשטות: קרן) היא כלי נשיפה ממתכת (בדרך כלל פליז). היא מסוגלת להפיק צלילים רועמים ודרמטיים (תרועות) לצד צלילים שקטים ונוגעים ללב. מנעדה של קרן היער הוא הראשון בגובהו במשפחת כלי הנשיפה ממתכת, יותר מחצוצרה, טרומבון, בריטון וטובה. צלילי הקרן נכתבים במפתח סול, אך לעיתים צליליה הנמוכים נכתבים במפתח פה.
אדם המנגן על קרן היער נקרא: "קרנאי".
תולדות קרן היער מתחילות עוד בתקופה הפרהיסטורית; אנשי התקופה נהגו להשתמש בקרניים של בעלי חיים ליצירת צלילים רמים שנשמעו מרחוק, קרן דומה משמשת אצל היהודים כשופר.
הקרן בנויה כצינור ארוך, שקצהו האחד דק, ובקצהו השני הוא מתרחב מאוד, ומשמש כמגבר לצליל הבוקע ממנו. בצליליה הגבוהים במיוחד של הקרן (מעל לסול גבוה), קשה לנגני הקרן לדייק בצלילה מכיוון שהם תלויים בלחץ השפתיים, ששינוי עדין בו משנה מאוד את הצליל.
תפקיד הקרן בתזמורת

בתזמורת סימפונית ממוצעת יש לרוב ארבע קרנות, לעיתים ישנן שלוש או שתיים בלבד ולעיתים יש חמש או שש קרנות המנגנות בו זמנית. בדרך כלל משמיעה הקרן צלילים ארוכים בקטעים שבהם רוצה המלחין פורטה וממלאת את ההרמוניה, אך לעיתים יש לה גם סולואים מיוחדים. בדרך כלל, הכתיבה לקרנות היא בכמה קולות, בהתאם למספר הקרנות בהן מעוניין המלחין ביצירתו. בתזמורת סימפונית שבה ארבע קרנות, הכתיבה לקרנות בדרך כלל מתחלקת לקרן 1 וקרן 3 המנגנות את הצלילים הגבוהים, וקרן 2 וקרן 4 המנגנות את הצלילים הנמוכים. בעבר הייתה לכל סולם קרן והיו כותבים לה בצלילים העיליים בלבד על הסולם, כלומר אם היצירה הייתה כתובה בסולם דו מז'ור, אזי הייתה קרן בדו, ואם היצירה הייתה כתובה בסול מינור, אז הייתה קרן בסי במול (הסולם המז'ורי המקביל), ולכן צלילי הקרן היו מוגבלים בעבר. בתזמורות כיום נפוצה הקרן הכפולה, אשר בנויה מקרן בפה בשילוב עם קרן בסי במול.
סוגי קרנות > קרן טבעית

בסביבות שנת 1100 לספירה החלו לייצר קרנות ממתכת, המכונות כיום קרנות טבעיות. לקרנות אלו אין שסתומים, ואת הצלילים שהן מפיקות ניתן לשנות על ידי מתיחה והרפיה של השפתיים, שינוי לחץ האוויר, ועל ידי מיקום היד בתנוחות שונות בתוך הפעמון של הקרן. הנגינה בקרן הטבעית, שהיא בעקרון צינור אוויר בעל אורך קבוע, מתבצעת על ידי ניווט בין שלביה השונים של סדרת הצלילים הטבעיים (אוברטונים). מאחר שאורכו של כל צינור הוא קבוע, לכל קרן טבעית יש צליל בסיס יחיד שגובה כל־אחד מצלילי הסדרה האחרים מתייחס אליו ביחס קבוע. לא ניתן לנגן בקרן טבעית את כל הצלילים הכרומטיים, המהווים את אבני הבניין של המוזיקה המערבית. הנגינה בקרן הטבעית הייתה קשה מאוד משום שדרשה מהנגן מיומנות רבה, הן בשימוש בשפתיים והן ביד ימין, איתה "סתַם" ו"פתח" את פתח הפעמון כדי להפיק את הצלילים הכרומטיים שאינם משלבי הסדרה הטבעית. בגלל קשיים אלו שופרה הקרן באופנים שונים, ובעיקר נוספו לה שסתומים.
על מנת לנגן בסולמות שונים, היה נגן הקרן מחזיק ברשותו צינורות באורכים שונים, שכל אחד מהם שינה במעט את גובה הצלילים שהפיקה הקרן ובכך התאים אותה לסולם המבוקש. לדוגמה, ליצירות שנכתבו בסולם מי מז'ור נכתבו התווים לקרן במי. לפני תחילת הנגינה היה הנגן מרכיב על הקרן את הצינור המסומן לו כמתאים לסולם מי. מכיוון שהקרן הייתה מכוונת בדיוק לסולם היצירה, ממילא לא היה צורך בסימני היתק בתחילת התווים שיורו על סולם היצירה. נוהג זה השתרש עד היום, כך שאף על פי שכבר ניתן לנגן בקרן כל סולם בקלות באמצעות השסתומים, סימני ההיתק מסומנים על יד התווים בלבד ואין סימני היתק לסולם של היצירה בכללה.
עד המאה ה-20, התווים לקרן במפתח פה נכתבו נמוכים באוקטבה ממה שהם היו מנוגנים. כלומר, נגן הקרן היה מנגן את התו אוקטבה גבוה יותר מהכתוב.
סוגי קרנות > קרן השסתומים (Valve Horn)

בשל מוגבלות הקרנות הטבעיות, פותחה קרן השסתומים בסביבות שנת 1815 על ידי הגרמני היינריך שטולצל. בקרן זו ניתן להאריך את אורך הצינור ולהנמיך את הצליל על ידי לחיצה פשוטה על לחצן, במקום להרכיב צינורות נוספים בכל פעם כפי שנעשה עד אז. כעת, נגינת סולמות כרומטיים הפכה אפשרית, וחופש הכתיבה של המלחין גדל. בתחילה, קרנות השסתומים לא היו פופולריות במיוחד מכיוון שהצליל שלהן היה שונה מן הצליל של הקרן הטבעית והנגנים שכבר היו רגילים לנגן בקרן הטבעית לא התרגלו לשינוי, אך עם הזמן קרנות אלה השתכללו ותוך כמה עשרות שנים מהמצאתה של קרן השסתומים הנגנים החלו להעריך את השיפורים הטכניים שהיא הציעה.
סוגי קרנות > הקרן הכפולה (Double Horn)

מכיוון שבקרן השסתומים הרגילה ניתן לבצע מנעד כללי מצומצם, שילבו אדמונד גומפרט ופריץ קרוספה קרנות שסתומים בשני סולמות, קרן בפָה וקרן בסי במול לקראת סוף המאה ה־19. השילוב איפשר לנגן צלילים במנעד רחב יותר מאשר בכל אחת מן הקרנות לחוד. ההחלפה בין הקרנות נעשית על ידי לחיצה על לחצן נוסף (באגודל). לחיצה על הלחצן מעבירה את האוויר מצינורות הקרן בפָה לצינורות הקרן בסי במול. צינורות הקרן בסי במול קצרים מצינורות הקרן בפה וכך גדל מנעדו של הכלי.
סוגי קרנות > הקרן המשולשת (Triple Horn)

לקראת שנות ה־60 של המאה ה־20, פותחה הקרן המשולשת, על ידי ריצ'רד מריוות'ר. הקרן המשולשת היא בעלת חמישה לחצנים; אחד בקמיצה, אחד באמה, אחד באצבע, ושניים באגודל. הקרן המשולשת משלבת את האלמנטים של הקרן הכפולה ושל קרן הפָה הגבוה (פה אלט).
בעזרת קרן ה־F אלט ניתן לנגן צלילים גבוהים יותר מאשר בעזרת קרן ה־F או קרן ה־♭B.
בניגוד לאחיותיה ממשפחת כלי הנשיפה, קרן היער נפוצה כמעט רק במוזיקה קלאסית. בשנים האחרונות, החלו לנגן בקרן גם במוזיקת ג'אז כיחידים ובביג בנד.
בהרכבים, קרן היער נמצאת בשתי החמישיות הנפוצות - חמישיית כלי עץ, וחמישיית כלי מתכת.
ראו גם

טובה וגנריאנית
הערות שוליים

↑  קַרְנַאי במילון מוזיקה (תשט"ו), באתר האקדמיה ללשון העברית
↑  http://www.horniman.ac.uk/images/uploads/horn.jpg
↑  https://orchestrationonline.com/horns-no-key-signatures-please/
↑  https://www.hornmatters.com/2009/10/why-old-notation/
↑  http://www.hornplanet.com/hornpage/museum/history/_derived/horn_history3.html_txt_stolz.gif
↑  http://www.corno.de/schmid/deu-eng/bulle3a.jpg
| כלי נגינה מרכזיים במוזיקה המערבית |
| --- | --- | --- |
| כלי נשיפה ממתכת | חצוצרה • קרן יער • טרומבון • בריטון • טובה |  |
| כלי נשיפה מעץ | פיקולו • חליל צד • אבוב • קלרינט • בסון • סקסופון • קרן אנגלית |  |
| כלי פריטה | נבל • גיטרה • גיטרה בס |  |
| כלי קשת | כינור • ויולה • צ'לו • קונטרבס |  |
| כלי הקשה | תופים • מצלתיים • קסילופון • טימפני • צ'יימס |  |
| כלי מקלדת | פסנתר • עוגב • צ'מבלו • אורגן חשמלי • מקלדת אלקטרונית |  |
| --- | --- |
בקרת זהויות :  NLI: 987007565306105171  GND: 4188979-4  LCCN: sh85061988  MusicBrainz: f9abcd44-52d6-4424-b3a0-67f003bbbf3d  NDL: 00563451  NKC: ph135192 
שרטוט המתאר את חלקיה של קרן כפולה
1. פייה (מוזיקה)
2. leadpipe עליו מונחת הפיה (אנ')
3. ידית כיוון
4. שסתום לניקוז מים (אנ')
5. ידית לשינוי גובה הצליל
6. ידיות שסתום
7. שסתום סיבובי
8. חָליק (מחלקת) לכיון כל שסתום
קיה KX3

| --- | --- |

Kia KX3
 מאפיינים כלליים
 נקרא גם:  Kia Ao Pao
 יצרן:  Dongfeng Yueda Kia (אנ') (בסינית: 东风悦达起亚汽车) (מטה היצרן ממוקם בעיר ווהאן)
 שנות ייצור:  2015 - היום
 הרכבה:  הרפובליקה העממית של סין הרפובליקה העממית של סין
 חברת אם:  Dongfeng Motor Corporation (אנ') ויצרנית הרכב הדרום קוריאנית קיה
 פלטפורמה:  מבוססת על דגם "Hyundai Creta" (אנ') (ידועה גם בשם "Hyundai ix25") מתוצרת יונדאי הדרום קוריאנית
 אורך:  4,270 מ"מ
 רוחב:  1,780 מ"מ
 גובה:  1,630 מ"מ
 בסיס גלגלים:  2,590 מ"מ
 מפרט טכני
 מנוע:  4 צילינדרים, 1.6 ליטר המפיק 123 כ"ס  4 צילינדרים, 1.6 ליטר המפיק 200 כ"ס (מגדש טורבו)  4 צילינדרים, 2.0 ליטר המפיק 202 כ"ס
 הילוכים:  תמסורת ידנית - 6 מהירויות  תמסורת אוטומטית - 6 מהירויות  תמסורת אוטומטית - 7 מהירויות מסוג "Dual-clutch transmission" (אנ') (DCT) מתוצרת קיה-יונדאי
"קיה KX3" (באנגלית: Kia KX3) הוא קרוסאובר קומפקטי בעל מספר מאפייני SUV (SUV)  מתוצרת יצרנית הרכב הסינית Dongfeng Yueda Kia (אנ') (שם רשמי: Dongfeng Yueda Kia Motor Co., Ltd, בסינית: 东风悦达起亚汽车), חברת בת של Dongfeng Motor Corporation (אנ') ויצרנית הרכב הדרום קוריאנית קיה אשר מיוצר משנת 2015 ועד היום בסין.
Dongfeng Motor Corporation (אנ') ויצרנית הרכב הדרום קוריאנית קיה שותפים שווים (joint venture).
"קיה KX3"

דגם הקונספט "קיה KX3" הוצג לראשונה בתערוכת המכוניות הבינלאומית בצ'נגדו בנובמבר שנת 2014.
במרץ 2015 הוחל בשיווק דגמי "קיה KX3" בסין.
בספטמבר 2016 הוצג דגם "קיה KX3", שנת 2017, לאחר מתיחת פנים שפותח לשיווק בסין בתערוכת המכוניות הבינלאומית בצ'נגדו.
5 דלתות.
5 נוסעים.
מנוע קדמי.
מנועי בנזין.
סוגי הנעות: הנעה קדמית 4x2, הנעה כפולה 4x4.
נפח תא מטען - 400 ליטר.
מחיר היחידה נע בין 128,800 - 186,800 רנמינבי (שנת 2015, בסין).
תמונות

"קיה KX3"
"קיה KX3"
"קיה KX3"
"קיה KX3"
"קיה KX3"
ראו גם

קיה KX7
הערות שוליים

↑  "קיה KX3" carnewschina.com/2015/01/29/this-is-the-kia-kx3-suv-for-china
↑  דגמי "קיה KX3"  carnewschina.com/2015/03/13/kia-kx3-ao-pao-suv-launched-on-the-chinese-auto-market
↑  דגם הקונספט "קיה KX3" בתערוכת המכוניות הבינלאומית בצ'נגדו בשנת 2014 carnewschina.com/2014/11/21/2014-guangzhou-auto-show-kia-kx3-concept-debuts-in-china
↑  "קיה KX3" carnewschina.com/tag/kia-kx3
↑  "קיה KX3" carnewschina.com/2016/09/08/facelifted-kia-kx3-launched-on-the-chengdu-auto-show-in-china
סוואימוארה

סוואימוארה (סְוָויָמְוָורָה בסנסקריט: स्वयं‍वर) היה טקס בהודו הוודית, בו בחרה אישה בגיל הנישואין את מי שיהיה לבעלה.
אבי הכלה היה בוחר את הזמן והמיקום ומזמין לטקס גברים מהסביבה הקרובה והרחוקה. לרוב לא היה מדובר בגברים שנבחרו במיוחד למטרה זו אלא כל מי שרוצה להינשא לבתו.
מנהיגים (ששלטו על פנצ'איאטס – Panchayats) היו שולחים שליחים לבשר על הטקס גם לממלכות שכנות.
ביום המתאים היו מגיעים מחזרים לבית הכלה להציע עצמם. הכלה ובני משפחתה היו לעיתים מטילים על המחזרים מטלות שונות, כמו למשל ארגון תחרויות בהן השתתפו המחזרים.
כאשר הייתה האישה בוחרת מי יהיה בעלה, היא הייתה מקשטת אותו בפרחים וכך הוכרזו הנישואין.
לא ידוע מאותה תקופה על טקס מקביל בו היה גבר בוחר מבין מספר מועמדות ולא על תחרות בין מועמדות לנישואין שתכליתן למצוא חן בעיני גבר.
אזכור תרבותי של המנהג נמצא בראמאיאנה, שם סִיטָה בחרה בראמה שהיה היחיד שהיה חזק מספיק לדרוך את קשתו של שיווה.
במהאבהארטה מסופר כי ארג'ונה זכה בדראופאדי, בתו של דראופאד, מלך פאנצ'אלא אחרי שניצח בתחרות קליעה למטרה בחץ וקשת, כשהשתמש בקינדהארה (הקשת הכבדה ביותר) והצליח לפגוע במטרה בצורת דג שהייתה תלויה על התקרה מבלי שהתבונן במטרה עצמה אלא רק בהשתקפותה בבריכת מים. גם דמיינטי (אנ') בחרה את נלה כבעל כנגד רצון האלים.
הערות שוליים

↑  ראו צ'יטרה בנרג'י דיוואקרוני, ארמון האשליות הוצאת כנרת זמורה-ביתן, 2009, תרגום צילה אלעזר, ייעוץ מונחים הודיים דניאלה פתיה, עמ' 71 ואילך
צ'אנגן ג'ויס

| --- | --- |

Changan Joice
 מאפיינים כלליים
 נקרא גם:  Chang'an Jiexun
 יצרן:  Changan Automobile (אנ') (שם רשמי: Chang'an Automobile (Group) Co., Ltd)
 שנות ייצור:  2009–2007
 הרכבה:  הרפובליקה העממית של סין הרפובליקה העממית של סין
 סיווג:  מיניוואן
 מרכב:  מנוע קדמי, הנעה קדמית
 אורך:  4,445 מ"מ
 רוחב:  1,768 מ"מ
 גובה:  1,640 מ"מ
 בסיס גלגלים:  2,410 מ"מ
 מפרט טכני
 מנוע:  4 צילינדרים, 2.0 ליטר המפיק 157 כ"ס (מנוע בנזין)
 הילוכים:  תמסורת ידנית - 5 מהירויות  תמסורת אוטומטית - 5 מהירויות
 מהירות מרבית:  195 קמ"ש
 צריכת דלק:  5.5 ליטר ל-100 קמ"ש
צ'אנגן ג'ויס (ב-אנגלית: Changan Joice, קרוי גם: Chang'an Jiexun (קרוי גם בסינית: 长安杰勋) הוא מיניוואן, מתוצרת יצרנית הרכב הסינית (חברה ממשלתית) Changan Automobile (אנ') (שם רשמי: Chang'an Automobile (Group) Co., Ltd, שם בסינית: 重庆长安汽车股份有限公司) אשר יוצר בין השנים 2009–2007 בסין
מטה ומפעל היצרן ממוקם במחוז צ'ונגצ'ינג בדרום-מערב סין.
מאפיינים

7 מושבים.
5 דלתות (דלתות אחוריות - דלתות הזזה).
מנוע בוקסר, מנוע בנזין 4 צילינדרים, 2.0 ליטר המפיק 157 כ"ס.
סוג הנעה: הנעה קדמית.
קיבולת מכל דלק: 60 ליטר.
תאוצה בין 0–100 קמ"ש היא 12.2 שניות.
דגמים

"סטנדרט" - למנוע 2.0 ליטר שודכה תמסורת ידנית 5 מהירויות
"קומפורטיביל" - למנוע 2.0 ליטר שודכה תמסורת ידנית 5 מהירויות
"קומפורטיביל" - למנוע 2.0 ליטר שודכה תמסורת אוטומטית 5 מהירויות
"לוקסוס" - למנוע 2.0 ליטר שודכה תמסורת אוטומטית 5 מהירויות
"אולטרה" - למנוע 2.0 ליטר שודכה תמסורת אוטומטית 5 מהירויות
דגמים > דגם היברידי

בשנת 2008 הושק דגם בעל הנעה היברידית הקרוי "Changan Jiexun HEV", הרכב ההיברידי הראשון של סין.
צריכת הדלק של דגם ה-"Jiexun HEV" השתפרה ב-20% בהשוואה לגרסה הלא היברידית שהושקה בשנת 2007, ופליטת ה- "Changan Jiexun HEV" עומדת בתקן זיהום אוויר של ה- Euro 4 (אנ').
היצרנית השקיעה 300 מיליון רנמינבי (40.7 מיליון דולר) במחקר ופיתוח הדגם ההיברידי "Changan Jiexun HEV", לתחילת הייצור
ראו גם

מיניוואן
צ'אנה סטאר 9
צ'אנגן רואיקסינג M80
הערות שוליים

↑  היצרנית Changan globalchangan.com/about_us
↑  צ'אנגן ג'ויס כולל תמונות (בסינית) autohome.com.cn/520
↑  צ'אנגן ג'ויס (בסינית) baike.baidu.com/item
↑  צ'אנגן ג'ויס chinamobil.ru/eng/changan/joice
↑  צ'אנגן ג'ויס autovehicle.info/changan-joice
↑  דגם היברידי ראשון של changan-autos הקרוי "jiexun-hev" autoblog.com/2007/12/14/chinas-changan-autos-first-hybrid-model-jiexun-hev
מיכאל כגן

| --- | --- |
אין תמונה חופשית
 לידה:  רוסיה
 מדינה:  ישראל
 מקום מגורים:  זכרון יעקב 
 השכלה:  תואר ראשון בהנדסת תוכנה - מהטכניון
 מקצוע:  יזם, איש עסקים
 מעסיק:  אינטל, מלאנוקס, Nvidia 
 תפקיד:  מייסד, מלאנוקס לשעבר  CTO של Nvidia
 מספר צאצאים:  6 
 
מיכאל כגן (באנגלית: Michael Kagan) הוא יזם וטכנולוג ישראלי, סמנכ"ל טכנולוגיות (CTO) של ענקית החומרה Nvidia, המעסיקה כ-30,000 עובדים, מאז 2004.
חיים אישיים

כגן נרשם ללימודים בגיל 18 אך לטענתו לא התקבל מכיוון שהיה לו שם משפחה יהודי, ובאותם ימים מי שלא התקבל ללימודים גויס בכפייה לצבא הרוסי. הוריו החליטו לברוח מרוסיה אך עוד לפני שהספיקו נאלץ להקדים ולברוח, יחד עם שני בני דודיו הספורטאים, דרך נהר וטלוגה שבמרכז רוסיה. הגיעו לארץ לראשונה לירושלים, למרכז קליטה בשכונת קטמון, ולאחר שהבינו שאביו אקדמאי הועברו למבשרת ציון.
אמו של מיכאל נפטרה כשהיה בגיל צעיר, ואילו אביו, שהתחתן בשנית, אף שהיה דוקטור לפיזיקה, ישב בכלא 11 שנה בתקופת סטלין, מכיוון שהביע ביקורת עליו בפומבי. את סבו הוציאו להורג בשנת 1937 על סירוב לשתף פעולה עם השלטונות.
למד הנדסת תוכנה בטכניון ולאחר מכן התגייס כעתודאי, לחיל חימוש. מיד אחרי שירות סדיר, החל לעבוד באינטל, והיה שם משנת 1983 ועד 1999, אז הצטרף לצוות המייסדים של מלאנוקס שגיבש איל וולדמן, שנרכשה לבסוף על ידי Nvidia תמורת 6.9 מיליארד דולר.
מיכאל נשוי ואב לשישה ילדים, מתגורר בזכרון יעקב, ושם אף עובד במשרד בביתו כסמנכ"ל אחת החברות הגדולות בעולם.
הולדן FC

| --- | --- |

Holden FC דגם "Special"
 מאפיינים כלליים
 יצרן:  ג'נרל מוטורס-הולדן (General Motor Holden)
 שנות ייצור:  1960–1958
 יחידות שיוצרו:  191,724
 הרכבה:  אוסטרליה אוסטרליה
 מודל קודם:  הולדן FE
 מודל אחריו:  הולדן FB
 חברת אם:  ג'נרל מוטורס
 אורך:  4,488 מ"מ
 רוחב:  1,699 מ"מ
 גובה:  1,549 מ"מ
 משקל:  1,189-1,084 ק"ג
 בסיס גלגלים:  2,667 מ"מ
 מפרט טכני
 מנוע:  6 צילינדרים, 2,160 סמ"ק, יחס דחיסה 7.0:1
 הילוכים:  תמסורת ידנית - 3 מהירויות
הולדן FC (באנגלית: Holden FC) היא מכונית משפחתית גדולה, בתצורת סדאן, 4 דלתות, אשר יוצרה על ידי יצרנית הרכב האוסטרלית, ג'נרל מוטורס-הולדן (General Motor Holden) חברת בת של קונצרן ג'נרל מוטורס האמריקאית, בין השנים 1960–1958
"הולדן FC"

יוצרו 191,724 יחידות
דגם "הולדן FB" יוצר ממאי 1958 - ינואר 1960
מנוע קדמי - 2.2 ליטר
מנוע בנזין
סוג הנעה: הנעה אחורית
מערכת חשמל - 12 וולט
קיבולת מכל דלק - 43.2 ליטר
צמיגים: טיובלס, 13.0x6.40 אינץ'
בלמים: חזית: תופים הידראוליים (229 מ"מ) הידראוליים, אחורי: תופים הידראוליים (229 מ"מ)
תאוצה בין 0–97 קמ"ש היא 19.6 שניות (דגם סדאן 4 דלתות)
מחיר היחידה עמד על 1,100 לירה שטרלינג אוסטרלית (לדגם סדאן בסיסי, שנת 1958, אוסטרליה)
דגמי "הולדן FC" שירתו כאמבולנסים, ומוניות ב-אוסטרליה וכ-ניידות משטרה ב-ניו זילנד
"הולדן FC" > רמות גימור

"Standard"
"Special"
דגמים

סדאן - 4 דלתות
סטיישן - 3 דלתות
סטיישן - 5 דלתות
מסחרית
טנדר מסוג "Utility"
תמונות

"הולדן FC" דגם "Special"
"הולדן FC" דגם "Standard" - ניידת משטרה ב"משטרת ניו זילנד"
"הולדן FC" דגם "Standard" - ניידת משטרה ב"משטרת ניו זילנד"
"הולדן FC" דגם "Standard", שנת 1959 - מונית
"הולדן FC" דגם "Standard", שנת 1959 - מונית
"הולדן FC" דגם "Standard", שנת 1959 - מונית - מבט לתא הנהג: במרכז הדשבורד לוח מחוונים ולשמאלו מונה
"הולדן FC" דגם "Special", שנת 1958
"הולדן FC" - מסחרית
"הולדן FC" - טנדר מסוג "Utility"
"הולדן FC" - טנדר מסוג "Utility"
"הולדן FC", בתצורה 3 דלתות - סטיישן - מבט לתוך הרכב
"הולדן FC", בתצורה 3 דלתות - סטיישן
"הולדן FC", דגם "Standard" בתצורה 5 דלתות, שנת 1958 - סטיישן
"הולדן FC" - אמבולנס
"הולדן FC - אמבולנס
"הולדן FC" - אמבולנס
ראו גם

הולדן FJ
הולדן אפולו
הולדן HX
הולדן HZ
הערות שוליים

↑  מכוניות "הולדן" - ברושור uniquecarsandparts.com.au/brochures
↑  "הולדן FC" - מפרט uniquecarsandparts.com.au/holden_FC_technical_specifications
↑  "הולדן FC" - ברושור מכירות members.tripod.com/~sixties_holdens
לאורה בנקרת'

לאורה בנקרת' (בגרמנית: Laura Anna Benkarth; נולדה ב-14 באוקטובר 1992) היא כדורגלנית גרמנייה, המשחקת בעמדת השוערת באולימפיק ליון מהליגת העל הצרפתית.
קריירת מועדונים

בנקרת' החלה את קריירת הכדורגל שלה בגיל 5 בלבד, כהשצטרפה למחלקת הילדים של המועדון בניגן ב-1997. ב-2008 עברה למחלקת הנוער של וולפנהיילר שאלשטאדט.
קריירת מועדונים > פרייבורג

ב-2008 הצטרפה בנקרת' למחלקת הנוער של פרייבורג(אנ'), כשהיא משחקת במסגרת הבונדסליגה הצעירה(גר'). ב-2009 קודמה השוערת לסגל הקבוצה הבוגרת המשחקת בבונדסליגה לנשים כשוערת המחליפה, ואת הופעת הבכורה שלה בבונדסליגה ערכה ב-20 בספטמבר 2009, בהפסד הביתי 1:0 ליינה(גר'). בהמשך עונת הבכורה שלה בקבוצה הבוגרת של פרייבורג, שותפה השוערת רק בשלושה משחקים. בעונה שלאחר מכן שותפה השוערת בשישה משחקים, ובעונת 2011/12 שותפה ב-12 משחקים. החל מעונת 2012/13 הפכה בנקרת' לשוערת הפותחת של פרייבורג, ובקיץ 2014 היא מונתה לקפטנית הקבוצה . מספר שבועות לאחר חתימתה של בנקרת' בבאיירן מינכן, ספגה השוערת פציעה ברצועה הצולבת הקדמית במהלך משחק נגד ורדר ברמן(אנ'), מה שהוביל לכך שזה היה משחקה האחרון במדי פרייבורג.
קריירת מועדונים > באיירן מינכן

לקראת עונת 2018/19 עברה בנקרת' לבאיירן מינכן. את הופעת הבכורה של בקבוצה ערכה ב-17 באפריל 2019, בתיקו 1:1 נגד זאנד(אנ'). בעונת 2020/21 בנקרת' שמרה על רשת נקייה במשך 783 דקות רצופות בבונדסליגה, כשהיא קובעת בכך שיא בונדסליגה חדש למספר דקות ללא ספיגה. בתום העונה זכתה השוערת יחד עם הקבוצה באליפות גרמניה.
עם תחילת עונת 2022/2023, איבדה בנקרת' את מקומה כשוערת הפותחת של באיירן, כשמחליפה אותה השוערת מאלה גרוס.
קריירת מועדונים > ליון

לקראת עונת 2023-24 חתמה בנקרת' באולימיפיק ליון מליגת העל הצרפתית.
קריירה בינלאומית > נבחרות צעירות

בנקרת' שיחקה לראשונה במדי גרמניה ב-11 במאי 2008, בניצחון 6:0 של נבחרת גרמניה עד גיל 16(אנ') על דנמרק. לאחר שערכה את הופעת הבכורה שלה במדי נבחרת גרמניה עד גיל 17(אנ') בניצחון 6:0 על שווייץ ב-14 באפריל 2009, ניצחה בנקרת' יחד עם נבחרתה באליפות אירופה עד גיל 17(אנ'), שנערכה ב-2009 בשווייץ, אך לא שיחקה כיוון ששימשה כשוערת המחליפה. במדי נבחרת גרמניה עד גיל 19(אנ'), לקחה בנקרת' חלק באליפות אירופה עד גיל 19(אנ'), שנערכה ב-2010 במקדוניה. בטורניר הודחה גרמניה בחצי הגמר, לאחר שהפסידה 5:3 בפנדלים לצרפת, הזוכה העתידית. באותה שנה, הייתה בנקרת' חלק מסגל נבחרת גרמניה שזכתה בגביע העולם עד גיל 20(אנ') שנערך על אדמת גרמניה, אך לא לקחה חלק בטורניר כיוון ששימשה כשוערת השלישית, אחרי אלמות' שולת'(אנ') ודזירה שומאן(אנ'). בגביע העולם עד גיל 20(אנ') שנערך ב-2012 ביפן, לקחה בנקרת' חלק בכל ששת משחקי הטורניר, כשהיא שומרת על רשת נקייה בחמש משחקים, למעט הגמר בו הפסידה 1:0 לנבחרת ארצות הברית. בנקרת' זכתה בפרס כפפת הזהב בטורניר.
קריירה בינלאומית > נבחרות בוגרות

באוקטובר 2012, זומנה בנקרת' לראשונה לסגל נבחרת גרמניה. ליורו 2013 שנערכה בשוודיה, זומנה השוערת במקום קתרין לנגרט(אנ'), והפכה לאלופת אירופה יחד עם הנבחרת. ב-24 במאי 2015 זומנה בנקרת' על-ידי המאמנת סילביה נייד לסגל נבחרת גרמניה למונדיאל 2015 שנערך בקנדה. כבכל הזימונים הקודמים, בנקרת' לא שותפה בטורניר וסיימה במקום הרביעי יחד עם הנבחרת.
עקב פציעה של השוערת הראשונה אלמות' שולת', ערכה בנקרת' את הופעת הבכורה שלה בנבחרת הבוגרת ב-26 בנובמבר 2015 במשחק נגד נבחרת אנגליה, בו לא ספגה אף שער.
ב-2016, נכללה בנקרת' בסגל נבחרת גרמניה למשחקים האולימפיים בברזיל, אך לא שותפה במשחקים. יחד עם הנבחרת זכתה היא במדליית הזהב, כשניצחה את נבחרת שוודיה 2:1 בגמר. אחרי הזכייה הוענק לזוכות מדליית עלה הדפנה הכסוף.
בנקרת' נכללה בסגל נבחרת גרמניה ליורו 2017 אך לא שותפה במשחקים, בסופם הודחה גרמניה אחרי שהפסידה לדנמרק ברבע הגמר.
בנקרת' זומנה על-ידי המאמנת מרטינה פוס-טקלנבורג לסגל נבחרת גרמניה למונדיאל 2019.